text: शत्रुघ्न सिन्हा के साथ कांग्रेस के नेता व पूर्व केंद्रीय मंत्री सुबोध कांत सहाय और एसपी के पूर्व सांसद किरणमय नंदा भी थे। ऐसे में इस मुलाकात के बाद राजनीतिक गलियारों में तरह-तरह की चर्चाएं शुरू हो गई हैं। बताया जा रहा है कि एसपी मुखिया अखिलेश यादव ने नंदा को लालू का हालचाल जानने के लिए भेजा था। वैसे शत्रुघ्न सिन्हा ने इसे राजनीतिक मुलाकात नहीं बताया है पर इसे तीसरे मोर्चे के लिहाज से महत्वपूर्ण माना जा रहा है। बीजेपी नेता शत्रुघ्न सिन्हा ने लालू से मुलाकात के बाद मीडिया से उनकी सेहत को लेकर चर्चा भी की। सिन्हा ने आगे कहा कि कुछ लोग उन्हें एम्स में भर्ती कराने की मांग कर रहे हैं। अगर उनकी तबीयत में सुधार नहीं हुआ तो उन्हें एम्स ले जाया जा सकता है।